**ОДОБРЯВАМ:**

**Д-Р ДЕЧО ДЕЧЕВ**

**ИЗПЪЛНИТЕЛЕН ДИРЕКТОР**

**ПОЛИТИКА ЗА ПОВЕРИТЕЛНО ОБРАБОВАНЕ НА ЛИЧНИ ДАННИ**

УНИВЕРСИТЕТСКА МНОГОПРОФИЛНА БОЛНИЦА ЗА АКТИВНО ЛЕЧЕНИЕ "СВ. ИВАН РИЛСКИ" е еднолично акционерно дружество с държавно имущество и седалище: гр. София, бул. „акад. Иван Гешов“ №15, ЕИК: 000715054.Дружеството има за предмет на дейност осъществяване на болнична помощ.

УМБАЛ „Св. Иван Рилски“ е администратор на лични данни по смисъла на Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и за отмяна на Директива 95/46/ЕО (Регламент (ЕС) 2016/679) и Закона за защита на личните данни (ЗЗЛД).

За контакт с УМБАЛ „Св. Иван Рилски“ :pr@rilski.com, admin@rilski.com

За контакт с длъжностното лице по защита на данните: dpo@rilski.com

За контакт с надзорния орган: Комисия за защита на личните данни,

София 1592, бул. „Проф. Цветан Лазаров” № 2, www.cpdp.bg

С Настоящата Политика за поверително обработване на лични данни, Ви уведомяваме, че обработваме Ваши лични данни единствено и само за изпълнението на изрично указани легитимни цели и при стриктно спазване на принципите и изискванията на Регламент (ЕС) 2016/679 и Закона за защита на личните данни (ЗЗЛД). Всички Ваши данни се обработват по начин, който гарантира подходящо ниво на сигурност, включително защита срещу неразрешено или незаконосъобразно обработване и срещу случайна загуба, унищожаване или повреждане, като се прилагат подходящи технически и организационни мерки.

Вие, в качеството Ви на субект на данни, имате право да упражните правата си по членове 15–22 от Регламент (ЕС) 2016/679 пред УМБАЛ „Св. Иван Рилски“относноВашитеданни, които обработваме. Тези права са: право на достъп; право на коригиране; право на изтриване; право на ограничаване на обработването;право на преносимост;право на възражение срещу обработването;право на оттегляне на съгласието и право на жалба до надзорния орган - Комисия за защита на личните данни.

В случай че желаете да упражните някое от изброените права, следва да подадете писмено заявление до УМБАЛ „Св. Иван Рилски“ по реда установен в членове 37б и 37в от ЗЗЛД.

Информацията, която може да съдържа Ваши лични данни, се обработва за следните цели:

**Регистър „Персонал“**

В регистър „Персонал“ се обработват лични данни на кандидатите за работа и служителите на лечебното заведениеза целите на управлението на човешките ресурси и по-конкретно:

* За сключване, изменение и прекратяване на трудови и граждански договори;
* За изготвяне на документи, удостоверяващи осигурителен и трудов стаж, трудови книжки, служебни бележки, справки, удостоверения и др;
* За финансово-счетоводна дейност;
* За пенсионна, здравна и социално-осигурителна дейност.

Обработват се следните категории лични данни:

* Имена;
* Възраст;
* Пол;
* Месторождение;
* Образование;
* Професионален опит;
* Номера на лични карти, дати на издаване и издатели;
* Телефони;
* Адреси;
* Електронни пощи;
* IP адреси.

Личните данни в регистър „Персонал“ се обработват законосъобразно на основание чл. 6, пар. 1, букви „б“ и „в“ от Регламент (ЕС) 2016/679, във връзка с приложимите разпоредби от националното законодателство, уреждащо трудовите и гражданските правоотношения.

Данни от Регистър „Персонал“ могат да бъдат предоставяни на държавни институции при изпълнение на законови задължения (НОИ, НАП, МВР, съдилища, прокуратура, следствие, банки, кредитни институции и др).

Данните се съхраняват за срок, необходим за осъществяване на целите, за които са събрани или друг срок, определен в нормативен акт или във вътрешните правила на лечебното заведение.

**Регистър „Пациенти“**

В регистър „Пациенти" се обработват лични данни, включително специални категории – относно здравето, за следните цели:

* установяване на осигурителни отношения с НЗОК;
* назначаване и провеждане на лечебно-диагностични дейности, лекарства, медицински изделия и диетични храни за медицински цели;
* окончателни диагнози, временна нетрудоспособност и изход от лечението;
* възстановяване на разходи за оказана планова, спешна и неотложна помощ по договор с НЗОК/СЗОК, застрахователни дружества и др.;
* насочване за лечение в друго лечебно заведение на територията на страната или към такова в държава членка на ЕС, ЕИП, Швейцария и др.;
* изготвяне на медицински или финансови документи;
* установяване на суми, подлежащи на събиране или

възстановяване на платеца;

* установяване на нанесени вреди на пациента или други лица по време на оказване на медицинска помощ;
* упражняване на финансов и/или медицински контрол;
* възстановяване на разходи за обезщетение, по силата на правилата за координация на системите за социална сигурност;
* отчети към НЗОК, МЗ, ЦФЛД и други компетентни органи за извършени дейности, изразходвани лекарствени продукти и медицински изделия.

Обработват се следните категории ‚обикновени‘ лични данни:

- Имена;

- Възраст;

- Пол;

- Месторождение;

- Номера на лични карти, дати на издаване и издатели;

- Телефони;

- Адреси;

Обработват се следните специални категории ‚чувствителни‘ лични данни:

- Генетични данни;

- Данни относно здравословното състояние.

Личните данни в регистър „Пациенти“ се обработват законосъобразно на основание чл. 6, пар. 1, букви „в“, „г“и“д“, в условията на чл. 9, пар. 2,, букви „з“ и „и“от Регламент (ЕС) 2016/679,във връзка с приложимите разпоредби от Закона за лечебните заведения, Закона за здравето, Закона за здравното осигуряване и свързаните с тях други закони и подзаконови нормативни актове.

Данни от Регистър „Пациенти“ могат да бъдат предоставяни в предвидените от закона случаи на следните получатели : Министерство на здравеопазването – НЗИС, НЗОК, ИАМН и други публични органи и институции.

Данните се съхраняват за срок, необходим за осъществяване на целите, за които са събрани или друг срок, определен в нормативен акт или във вътрешните правила на лечебното заведение.

**Регистър „Видеонаблюдение“**

На територията на лечебното заведение се извършва видеонаблюдение с цел опазване на реда и сигурността. Правното основание за обработването е чл. 6, пар. 1, буква „е“ от Регламент (ЕС) 2016/679 – легитимен интерес на администратора – сигурност и защита на служители и пациенти, имущество и спазване на утвърдените медицински стандарти.

Обработвана категория лични данни: физическа идентичност.

Срок на съхранение:30 дни в съответствие с Инструкция за техническите и организационни мерки и средства за защита на личните данни, обработвани в УМБАЛ „Св. Иван Рилски“ ЕАД.

Данни от Регистър „Видеонаблюдение” могат да бъдат предоставяни на държавни институции с оглед изпълнение на нормативни задължения (МВР, съдилища, прокуратура, следствие).

**Използване на бисквитки**

За да функционира правилно официалния сайт на УМБАЛ „Св. Иван Рилски“ ЕАД – [www.rilski.com](http://www.rilski.com), ниеможедапоставим на Вашето устройство малки файлове с данни, наричани бисквитки.

**Какво представляват бисквитките?**

Бисквитките са малки текстови файлове, които се запазват на вашия компютър или мобилно устройство, когато посещавате даден уебсайт. Те позволяват на уебсайта да запаметява вашите действия и предпочитания (като например потребителско име, език, размер на шрифта и други настройки за показване) за определен период от време, за да не се налага да ги въвеждате всеки път, когато посещавате сайта или преминавате от една страница към друга.

***По какъв начин използваме бисквитките?***

Някои от нашите страници използват бисквитки, които не са абсолютно необходими, за да може уебсайтът да работи, но го правят по-удобен за използване. Можете да изтриете или блокирате бисквитките, но ако го направите е възможно някои функции на сайта да не работят както трябва. Бисквитките се използват за запаметяване на:

* вашите настройки за показване, като например език за навигация, контраст, размер на шрифта, използвано устройство, предпочитания за резултатите от търсенето и за уведомленията;
* вашето последно посещение на уебсайта (за статистически цели) и последните три страници, които сте посетили (за улеснение на нашето бюро за помощ, в случай че изпратите заявка);
* информация дали сте приели или не използването на бисквитки на този сайт.

Освен това някои от вградените на нашите страници видеоклипове също използват бисквитки, за да събират анонимно статистика за това как сте стигнали до съответната страница и кои видеоклипове сте гледали.

***Лични данни***

Свързаната с бисквитките информация не се използва за установяване на самоличността ви , а образците с данни са изцяло под наш контрол. Бисквитките не се използват за цели, различни от посочените тук.

***Бисквитки на трети страни***

Не разрешаваме услуги на трети страни на нашия сайт да изпращат бисквитки до потребителите.

***Как да контролирате бисквитките***

Можете да контролирате и/или изтривате бисквитките както желаете. Можете да изтриете всички бисквитки, които вече са запазени на вашето устройство, а също така можете да настроите повечето браузъри да ги блокират. Ако направите това обаче, може да се наложи ръчно да настройвате някои параметри всеки път, когато посещавате сайта, а освен това е възможно някои услуги и функции да не работят.

***Как да изключите бисквитките?***

Всички съвременни браузъри ви позволяват да променяте настройките за бисквитки. Обикновено можете да намерите тези настройки в меню “опции” или “предпочитания” на вашия браузър.

***Промени в политиката за поверителност***

Настоящата Политика за поверително обработване на лични данни непрекъснато се актуализира според вида и характера на дейностите по обработване на лични данни, които УМБАЛ „Св. Иван Рилски“ ЕАД, в качеството си на администратор на лични данни, осъществява.

По всички въпроси, свързани с обработването на Вашите лични данни и с упражняването на Вашите права по чл. 15 – 22 от Регламент (ЕС) 2016/679 и по ЗЗЛД, можете да се обръщате директно към длъжностното лице по защита на данните на УМБАЛ „Св. Иван Рилски“ ЕАД на адрес:*dpo@rilski.com.*